title: Bandera de la Ciudá de Nueva York
text: Les banderes de la ciudá de Nueva York inclúin la bandera oficial de la ciudá, les banderes respeutives de los cinco distritos de la ciudá (The Bronx, Brooklyn, Manhattan, Queens y Staten Island) y les de determinaos departamentos públicos. La bandera oficial de la ciudá de Nueva York ye tricolor: fórmenla trés bandes verticales del mesmu grosor, de color azul, blancu y naranxa, col azul apegáu al asta, y col sellu de la ciudá, n'azul, ocupando'l centru de la banda central blanca. El so diseñu derívase del de la bandera del Príncipe (la Prinsenvlag) de les Provincies Xuníes de los Países Baxos tal y como ondeaba na colonia de Nueva Ámsterdam en 1625.